Държавен вестник, бр. 52, 2018 г., стр. 31

БРОЙ  52	
Д Ъ Р Ж А В Е Н  В Е С Т Н И К 	
СТР.  31  
2.3.5.2.6.10. прилага съответния хранителен 
режим на болни, провеждащи цитотоксична 
терапия, и наблюдава пациента за усложнения 
при парентерално хранене; 
2.3.5.2.6.11. познава принципите за борба 
с болката – класификация, оценка, видове 
обезболяване;
2.3.5.2.6.12. оказва психоемоционална под­
крепа на онкологично болния и взаимодейст­
ва с пациентски организации за оказване 
на подкрепа и адаптация на пациента към 
заболяването.
2.3.5.2.7. Медицинските сестри участват 
в програма за продължаващо медицинско 
обучение.
2.4. Отделение/клиника по медицинска 
онкология от III ниво. Лечебните заведения, в 
които се осъществява медицинска онкология 
от III ниво, извършват прием, диагностика и 
лечение на всички онкологични заболявания 
с комплицирано протичане и при които се 
прилагат интензивни диагностични и терапев­
тични процедури. В отделението/клиниката от 
III ниво се прилагат конвенционални режи­
ми на лечение. В лечебните заведения от III 
ниво се извършват научни изследвания и се 
осигурява теоретично и практическо обучение 
по основните раздели на медицинската онко­
логия. Към лечебните заведения с отделение/
клиника по медицинска онкология от III ниво 
функционира обща клинична онкологична 
комисия и клинична онкологична комисия 
по химиотерапия.
2.4.1. Изисквания към структурите в от­
деление/клиника по медицинска онкология 
от III ниво:
2.4.1.1. прилагат се съответните изисквания 
към структурите, определени в т. 2.3.1.
2.4.2. Оборудване на отделение/клиника 
от III ниво на компетентност:
2.4.2.1. прилагат се изискванията на стан­
дартно оборудване съгласно т. 2.3.2;
2.4.2.2. пълен обем от специфично обо­
рудване, което осигурява осъществяване на 
специфичните медицински дейности, съответ­
стващи на отделение/клиника по медицинска 
онкология, включително спешен набор за 
поведение при екстравазация на цитостатици;
2.4.2.3. стандартно лабораторно оборудване: 
центрофуги, хладилници, фризери, хематологи­
чен анализатор с 5-типно и с 3-типно броене на 
левкоцити, автоматичен коагулометър, уринен 
анализатор, модулна система за клинична 
химия и имунология, анализатор за глюкоза, 
хидравличен стол за вземане на кръв.
2.4.3. Лечебно заведение със структура (от­
деление/клиника) по медицинска онкология 
от III ниво трябва да разполага със:
2.4.3.1. възможност за интензивно наблю­
дение и лечение;
2.4.3.2. клинична лаборатория II или III 
ниво (вкл. кръвно-газов анализ, хемостазео­
логия и др.); в случаите, когато лечебното 
заведение за болнична помощ или комплекс­
ният онкологичен център не разполагат със 
собствена клинична лаборатория, те следва 
да осигурят осъществяването на дейност по 
клинична лаборатория от II или III ниво на 
компетентност по договор със самостоятел­
на медико-диагностична лаборатория или с 
клинична лаборатория – структура на друго 
лечебно заведение; в тези случаи лаборато­
рията, с която е сключен договорът, следва 
да бъде разположена на територията на 
лечебното заведение, на която осъществява 
дейност структурата по медицинска онколо­
гия; с договора задължително се обезпечава 
24-часово осъществяване на дейностите по 
клинична лаборатория за нуждите на струк­
турата по медицинска онкология; когато 
лабораторията е самостоятелна медико-ди­
агностична лаборатория или структура на 
лечебно заведение за извънболнична помощ, 
тя следва да отговаря на изискванията за 
II или III ниво на болнична структура по 
клинична лаборатория, определени с меди­
цински стандарт по „Клинична лаборатория“, 
утвърден по реда на чл. 6, ал. 1 от Закона за 
лечебните заведения;
2.4.3.3. отделение по образна диагностика 
в структурата на лечебното заведение;
2.4.3.4. имунохистохимична и имунологич­
на лаборатория в структурата на лечебното 
заведение или по договор с друго лечебно 
заведение на територията на областта;
2.4.3.5. отделение по обща и клинична пато­
логия на територията на лечебното заведение; 
2.4.3.6. компютърна аксиална томография 
или магнитнорезонансна томография на те­
риторията на населеното място с осигурен 
24-часов достъп, включително в условията 
на спешност;
2.4.3.7. микробиологична лаборатория в 
структурата на лечебното заведение или по 
договор с друго лечебно заведение;
2.4.3.8. възможност за ендоскопско обслуж­
ване (гастроскопия) и тотална колоноскопия 
в структура на лечебното заведение;
2.4.3.9. осигурен достъп до структура по 
трансфузионна хематология (на разположение 
24 часа);
2.4.3.10. аптека на територията на лечеб­
ното заведение;
2.4.3.11. структура за лъчелечение в ле­
чебното заведение или по договор с друго 
лечебно заведение;
2.4.3.12. възможност за оказване на па­
лиативни грижи в структура на лечебното 
заведение или по договор с друго лечебно 
заведение.